**Tarton lentoasema** (myös *Ülenurmen lentoasema*) (IATA: **TAY**, ICAO: **EETU**) on lentoasema Virossa, 11 kilometriä Tartosta etelään. Lentoasemalla on yksi kiitotie. Tällä hetkellä*milloin?* kentältä lentää vain suomalainen Finnair.

Historiaa
---------

Lentoasema avattiin vuonna 1946. Uusi terminaalirakennus valmistui 1981, ja samalla kiitotie ja rullaustiet uusittiin. Vuodesta 2005 lähtien lentoasema on ollut AS Tallinna Lennujaam -yhtiön omistuksessa.

Matkustajamäärät
----------------

Kansainväliset lennot Tartosta alkoivat vuonna 2009, ja ensimmäisen toimintavuoden (07/2009–06/2010) aikana lentokentän kautta kulki 23 900 matkustajaa.

Vuonna 2016 asemalla tehtiin matkustajaennätys, kun Finnair kuljetti Helsinki–Tartto-reitillä 29 311 matkustajaa. Kaiken kaikkiaan vuonna 2016 kentän kautta kulki 29 594 matkustajaa.

Reittiliikenne
--------------

### Historiaa

Reittiliikenne Tarttoon alkoi pitkän tauon jälkeen kesällä 2009, kun airBaltic aloitti lennot Riikaan 3. heinäkuuta neljästi viikossa. Tartto-Riika-reitti oli suosittu; maaliskuussa 2010 airBaltic kertoi kolminkertaistaneensa viikoittaisten lentojen määrän kymmeneen lentoon. AirBaltic kuitenkin lopetti Riika-Tartto-reittinsä kokonaan 1.8.2011. AirBaltic syytti Tarton lentoasemaa epäluotettavasta palvelusta, erityisesti lennonjohdon osalta. AirBalticin johtaja Janis Vanags mainitsi myös ILS:n, joka on saatu lentoaseman palveluvalikoimaan vasta hiljattain. Tarton lentoasema ei hyväksynyt kritiikkiä, koska lentoihin on tullut viivästys lennonjohdon vuoksi vain yhden kerran. Sen sijaan lennot ovat olleet useasti myöhässä airBalticista itsestään johtuen. Tarton kaupunginjohtaja Urmas Kruuse arveli reitin lopettamisen todelliseksi syyksi sen, ettei julkishallinto tukenut rahallisesti lentotoimintaa kuten on vaikkapa joissain Suomen kaupungeissa menetelty.

Estonian Air avasi syyskuussa 2009 reitin Tartosta Tukholmaan. Reitti Tukholmaan kuitenkin lopetettiin ja 27. helmikuuta 2011 Estonian Air aloitti lennot Tallinnaan.. Estonian Air oli kesällä 2011 ainoa Tartosta lentävä reittilentoyhtiö. Se lensi kuutena päivänä viikossa yhden menopaluulennon Tallinnasta Tarttoon. Yhtiö ei kuitenkaan enää lennä kyseistä reittiä. 

Flybe Nordic julkisti kesällä 2011 aloittavansa lennot Helsingistä Tarttoon. Reitti käynnistyi 30.10.2011. Lennot siirtyivät Finnairin vastuulle keväällä 2015. Keväästä 2018 alkaen edestakaisia lentoja on ollut viikoittain kuusi.

Lentoyhtiöt ja kohteet
----------------------

* Finnair (Helsinki)

Lähteet
-------

1. ↑  Annual Report 2018 (PDF) (Tallinna Lennujaaman vuosikertomus 2018, s. 84) *tallinn-airport.ee*. Viitattu 2.7.2019. (englanniksi)
2. ↑  EETU – Tartu *Estonian eAIP*.  3.4.2014. Rae:  Estonian Air Navigation Services.  Arkistoitu 21.4.2014. Viitattu 20.4.2014.
3. ↑  Tartu Airport has been used by 23,900 passengers in one year The Baltic Course. Viitattu 27.7.2010.
4. ↑  New record for passenger numbers set at Tartu Airport in 2016 - Tallinna Lennujaam *Tallinna Lennujaam*.  30.1.2017. Viitattu 16.1.2018. (englanniksi)
5. ↑  airBaltic to Launch Nonstop Flights from Riga to Tartu Air Baltic.  Arkistoitu 5.6.2009. Viitattu 11.6.2009.
6. ↑  airBaltic unsatisfied with infrastructure of Tartu Airport The Baltic Course. Viitattu 8.3.2010.
7. ↑  Air Baltic cancelled flights on Riga–Tartu–Riga route starting from 01AUG11 Tartu Airport.  Arkistoitu 21.4.2014. Viitattu 8.8.2011.
8. ↑  Air Baltic: me ei häma! Tartu Postimees. Viitattu 8.8.2009.
9. ↑  Air Baltic lahkus äkitsi ja Tartut süüdistades Tartu Postimees. Viitattu 8.8.2009.
10. ↑  Lennufirmad alustasid võidujooksu Tartule Postimees. Viitattu 11.6.2009.
11. ↑  Estonian Air starts flights between Tartu and Tallinn Estonian Air. Viitattu 21.3.2011.
12. ↑  Finnairin ja Flyben yhteistyölennot käynnistyvät Finnair Oyj (lehdistötiedote).  Arkistoitu 17.1.2018. Viitattu 24.8.2011.
13. ↑  Flybe Finlandin lennot jatkossa Finnairille (Ylen uutinen 5.3.2015) *yle.fi*. Viitattu 8.7.2018.
14. ↑  Finnair to add flights to Tartu-Helsinki routet (ERR:n uutinen 10.1.2018) *news.err.ee*. Viitattu 8.7.2018. (englanniksi)

Aiheesta muualla
----------------

* Tarton lentoasema (Arkistoitu – Internet Archive) (viroksi, englanniksi)

ViroViron lentoasemat

|  |  |
| --- | --- |
| Siviililentoasemat | 
* Kärdla
* Kihnu
* Kuressaare
* Narva
* Pärnu
* Rapla
* Ridali
* Ruhnu
* Tallinna
* Tapa
* Tartto
* Viljandi

 |
| Sotilaslentoasemat | 
* Raadi
* Ämari

 |